બે ફિલ્મો વચ્ચે બે વર્ષના ગેપનું કારણ જણાવતાં કિયારા કહે છે કે મને એવી કોઇ ફિલ્મ અને પાત્ર મળી રહ્યાં ન હતાં, જે મને પસંદ પડે. હું હંમેશાં સારી ફિલ્મોનો ભાગ બનવા ઇચ્છતી હતી. હું કોઇ એવી ફિલ્મ સાઇન કરવા ઇચ્છતી ન હતી, જેમાં કામ કરીને મારે પાછળથી પસ્તાવું પડે. મારી ધીરજનું મને સારું પરિણામ મળ્યું. ફિલ્મી બેકગ્રાઉન્ડમાંથી આવતી હોવાના કારણે તેના માટે એક્ટિંગ કરવી થોડી સરળ રહી, પરંતુ તેની કરિયરમાં તેને આ બેકગ્રાઉન્ડનો કોઇ ફાયદો મળ્યો નથી.